
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μισθολογιχή αύξηση στους υπαλλήλους του Ελληνικού Οργανισμού 

Τυποποίησης (ΕΛΟΤ). 1 

Κάλυψη των εσόδων του Ταμείου Εργασίας Ηθοποιών που απώλεσε 

από την εφαρμογή του Φ.Π.Α. 2 

Σύσταση Κέντρου Ψυχικής Υγείας (Κ.Ψ.Υ.) στο Δήμο Σερρών . 3 
Αύξηση του εφάπαξ βοηθήματος που χορηγεί ο κλάδος Αρωγής του 
Ταμείου Ασφαλίσεως Ορθοδόξου Εφημεριακού Κλήρου Ελλάδος 

(ΤΑΚΕ)..... 4 

Τροποποίηση - προσαρμογή του Οργανισμού Εσωτερικής Υπηρε¬ 
σίας της Κοινότητας Σχηματαρίου Ν. Βοιωτίας . 5 

Έγκριση απόφασης καθορισμού ναύλων τοπικών γραμμών Ν. Ζα¬ 
κύνθου . 6 

Έγκριση Ειδικού Κανονισμού Λιμένα θεσ/νίκης αριθ. 35 .... . 7 
Έγκριση της προσαρμογής στις διατάξεις του Ν. 1586/86 του Ορ¬ 
γανισμού Εσωτερικής Υπηρεσίας της Κοινότητας Πελεκάνου Ν. 

Κοζάνης. . 8 

Έγκριση της προσαρμογής στις διατάξεις του Ν. 1586/86 του Ορ¬ 
γανισμού Εσωτερικής Υπηρεσίας της Κοινότητας 'Αρδασσας Ν. 

Κοζάνης. 9 

Σύσταση Αναπτυξιακού Συνδέσμου στο Ν. Λάρισας .10 

Τροποποίηση του Οργανισμού Εσωτερικής Υπηρεσίας του Δή¬ 
μου Ξάνθης . . 


3. Το 167/7.2.89 έγγραφο της Γεν. Γραμματείας ΔΕΚΟ «Αυξήσεις 
αποδοχών προσωπικού». 

4. Την 25-89/23.2.89 απόφαση του Διοικητικού Συμβουλίου του 
ΕΛΟΤ, αποφασίζουμε: 

1. Χορηγούμε αύξηση στους υπαλλήλους του Ελληνικού Οργανισμού 
Τυποποίησης (ΕΛΟΤ) κατά ποσοστό 2,5% υπό τον όρο ότι η αύξηση 
αυτή θα καταβληθεί στο σύνολο των αποδοχών τους χωρίς να υπολογί¬ 
ζονται επ’ αυτής η ΑΤΑ και τα,πάσης φύσεως επιδόματα του κάθε 
υπαλλήλου. 

2. Η αύξηση αυτή θα χορηγηθεί αναδρομικά από 1.1.1989. 

3. Η ισχύς της παρούσας αρχίζει από τη δημοσίευσή της στην Εφημε- 
ΡΚρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 26 Απριλίου 1989 
ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ » ΒΙΟΜ/ΝΙΑΣ, ΕΝΕΡΓ. & ΤΕΧΝ/ΓΙΑΣ 

Δ. ΤΣΟΒΟΛΑΣ Κ. ΠΑΠΑΝΑΓΙΩΤΟΥ 

-♦- 

Αριθ. 2023220/47 (2) 

Κάλυψη των εσόδων του Ταμείου Εργασίας Ηθοποιών που απώλεσε 
από την εφαρμογή του Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΟΝ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, 2037817/2997/0022 (1) 

Μισθολογιχή αύξηση στους υπαλλήλους του Ελληνικού Οργανισμού 
Τυποποίησης (ΕΛΟΤ). 


Έχοντας υπόψη: 

α) Τις διατάξεις του Ν. 1642/1986 «Για την εφαρμογή του φόρου 
προστιθέμενης αξίας και άλλες διατάξεις». 

β) Την διάταξη του άρθρου 6 του Ν. 1798/1988 «Υπολογισμός και 
συντελεστές του'φόρου κατανάλωσης καπνοβιομηχανικών προϊόντων 
και άλλες διατάξεις». 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜ/ΝΙΑΣ. ΕΝΕΡΓ. ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/26.7.85) «Κυβέρνηση και Κυ¬ 
βερνητικά όργανα» και ιδίως του άρθρου 23 παράγρ. 1 και του άρθρ. 
27 παρ. 3 αυτού. 

β) Του Προεδρικού Διατάγματος 229/86 (ΦΕΚ 96/Α/16.7.86) 
«Σύσταση και οργάνωση της Γεν. Γραμματείας Βιομηχανίας» και ίδιους 
του άρθρου 1 παράγρ. 2 περίπτωση γ’ αυτού. 

γ) Του Ν. 372/76 (ΦΕΚ 166/Α/30.6.76) «Περί συστάσεως και 
λειτουργίας Ελληνικού Οργανισμού Τυποποιήσεως (ΕΛΟΤ) και ιδίως 
του άρθρου 1 παρ. 2 και του άρθρου 11 παράγρ. 1 αυτού. 

2. Την Υ.1321/25.9.87 (ΦΕΚ 531/Β/30.9.87) απόφαση του 
Πρωθυπουργού «Καθορισμός αρμοδιοτήτων του Αναπλ. Υπουργού Βιο¬ 
μηχανίας Ενέργειας και Τεχνολογίας Παπαναγιώτου». 


γ) Την ανάγκη κάλυψης της απώλειας των εσόδων του Ταμείου Ερ¬ 
γασίας Ηθοποιών από την εφαρμογή του Φόρου Προστιθέμενης Αξίας, 
αποφασίζουμε: 

1. Από το έτος 1987 και εφεξής η απώλεια των εσόδων που επήλθε 
στο Ταμείο Εργασίας Ηθοποιών λόγω εφαρμογής του ΦΠΑ από 
1.1.1987 καλύπτεται με επιχορήγηση, η οποία για το 1987 καθορίζε¬ 
ται στα 10.000.000 δραχμές προσαυξανόμενη κατά 3% ετησίως για 
καθένα από τα επόμενα έτη. 

2. Η παραπάνω επιχορήγηση εγγράφεται στον Προϋπολογισμό του 
Υπουργείου Εργασίας σε ίδιο κωδικό αριθμό εξόδου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Απριλίου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α3α/οικ. 8025 (3) 

Σύσταση Κέντρου Ψυχικής Υγείας (Κ.Ψ.Υ.) στο Δήμο Σερρών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 21 του Ν. 1397/83 «ΕΘΝΙΚΟ ΣΥ¬ 
ΣΤΗΜΑ ΥΓΕΙΑΣ» (ΦΕΚ 143/τ.Α’/83). 

2. Τις διατάξεις του άρθρου 12 του Ν. 1579/85 «Ρυθμίσεις για την 
εφαρμογή και ανάπτυξη του Εθνικού Συστήματος Υγείας και άλλες δια¬ 
τάξεις» (ΦΕΚ 217/τ.Α'/85). 

4. Την αριθ. Δ10Δ/Φ. 4811/1841, 1844, 1845/89 πράξη του 
Υπουργού Προεδρίας της Κυβέρνησης. 

5. Την αριθ. 15/49ης Ολομ./17-18.9.87 απόφαση του ΚΕ.Σ.Υ., 
αποφασίζουμε: 

Άρθρο 1 Η 

Σύσταση 

Συνιστάται Κέντρο Ψυχικής Υγείας στο Δήμο Σερρών, ως αποκε¬ 
ντρωμένη οργανική μονάδα του Νομαρχιακού Γενικού Νοσοκομείου 
Σερρών. 

Άρθρο 2 
Σκοπός 

Σκοπός των Κ.Ψ.Υ., σύμφωνα με τις διατάξεις της παρ. 3 του άρ¬ 
θρου 21 του Ν. 1397/83, είναι η ψυχοκοινωνική μέριμνα, η συμβου¬ 
λευτική παρέμβαση στην κοινότητα και η διαφώτιση, η πρόληψη, η θε¬ 
ραπεία και η συμβουλή στην αποκατάσταση και κοινωνική ένταξη του 
αρρώστου. 

Άρθρο 3 
Διάρθρωση 

1. Το Κ.Ψ.Υ. αποτελεί αυτοτελή διεύθυνση. 

2. Η υπηρεσία του Κ.Ψ.Υ. απαρτίζεται από: 
α. Ιατρεία Ψυχιατρικής και Παιδοψυχιατρικής. 

β. Μονάδα μερικής νοσηλείας (ημερήσιας ή νυχτερινής), 
γ. Γραφείο Κοινωνικής Φροντίδας, 
δ. Γραφείο Γραμματείας. 

Άρθρο 4 
Σύσταση θέσεων 

1. Για τις ανάγκες του Κ.Ψ.Υ. συνιστώνται οι παρακάτω κατά κατη¬ 
γορία και κλάδο θέσεις προσωπικού: 

Α* ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΨΥΧΟΛΟΓΩΝ 

Τέσσερεις (4) θέσεις 

ΚΛΑΔΟΣ ΠΕ ΛΟΓΟΘΕΡΑΠΕΥΤΩΝ 

Μία (1) θέση 

ΚΛΑΔΟΣ ΠΕ ΠΑΙΔΑΓΩΓΩΝ 
Μία (1) θέση 

ΚΛΑΔΟΣ ΠΕ ΕΚΠΑΙΔΕΥΤΙΚΩΝ 
Μία (1) θέση 
Β’ ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Τέσσερεις (4) θέσεις 
ΚΛΑΔΟΣ ΤΕ ΕΠΙΣΚΕΠΤΩΝ-ΤΡΙΩΝ 
Τρεις (3) θέσεις 

ΚΛΑΔΟΣ ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ & ΠΡΟ¬ 
ΝΟΙΑΣ 

Μία (1) θέση 

ΚΛΑΔΟΣ ΤΕ ΛΟΓΟΘΕΡΑΠΕΥΤΩΝ 
Μία (1) θέση 

Η θέση αυτή πληρούται μόνο σε περίπτωση έλλειψης υποψηφίων για 
την αντίστοιχη θέση του κλάδου ΠΕ Λογοθεραπευτών. 

Γ' ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 


Δύο (2) θέσεις 
Δ' ΚΑΤΗΓΟΡΙΑ ΥΕ 

ΚΛΑΔΟΣ .ΥΕ ΕΠΙΜΕΛΗΤΩΝ 

Μία (1) θέση 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Μία (1) θέση 

Άρθρο 5 

Προσόντα διορισμού 

1. Ως προσόντα διορισμού στις θέσεις του κλάδου γιατρών Ε.Σ.Υ. 
ορίζονται αυτά που κάθε φορά καθορίζονται από τις ισχύουσες διατά- 
ξεις. 

2. Για τους λοιπούς κλάδους, προσόντα διορισμού κατά κατηγορία, 
κλάδο και ειδικότητα, ορίζονται αυτά που καθορίζονται με τον οργανι¬ 
σμό του οικείου Νοσοκομείου. 

3. Προκειμένου για τους κλάδους ΠΕ Παιδαγωγών και ΠΕ Εκπαι¬ 
δευτικών (επαγγελματικών Συμβούλων) προσόν διορισμού ορίζεται 
πτυχίο ή δίπλωμα του τμήματος Φιλοσοφικών και Κοινωνικών Σπου¬ 
δών ή του τμήματος Φιλοσοφίας Παιδαγωγικής και Ψυχολογίας ή του 
τμήματος Ψυχολογίας Α.Ε.Ι. της ημεδαπής ή ισότιμο αντίστοιχης ειδι¬ 
κότητας σχολής της αλλοδαπής, με εξειδίκευση ή εμπειρία σε άτομα με 
νοητική καθυστέρηση και ψυχωτικά. 

Ειδικότερα για τον κλάδο ΠΕ Εκπαιδευτικών (επαγγ. συμβούλων) 
απαιτείται και μετεκπαίδευση σε θέματα Επαγγελματικού Προσανατο- 
ΡΚλισμού. 

Άρθρο 6 
Πλαισίωση 

1. Τα Ιατρεία του Κ.Ψ.Υ. πλαισιώνονται από: 

α) Γιατρούς του κλάδου γιατρών Ε.Σ.Υ. 

β) Γιατρούς ειδικευόμενους στην Ψυχιατρική και Παιδοψυχιατρική, 
σύμφωνα με όσα κάθε φορά ισχύουν. 

γ) Ψυχολόγους, Λογοθεραπευτές, Ειδικούς Παιδαγωγούς και προ¬ 
σωπικό άλλων συναφών κλάδων. 

2. Το Γραφείο Κοινωνικής Φροντίδας, πλαισιώνεται από το προσω¬ 
πικό των κλάδων Κοινωνικής Εργασίας, Επισκεπτών-τριών υγείας και 
άλλων συναφών ειδικοτήτων. 

3. Το Γραφείο Γραμματείας πλαισιώνεται από το προσωπικό των 
λοιπών κλάδων του Κ.Ψ.Υ. 

4. Το προσωπικό πέραν από τα κατά κλάδο και κατηγορία καθήκο- 
ντά του μετέχει και στις «Ψυχιατρικές Ομάδες» που συγκροτούνται κάθε 
φορά από τον Διευθυντή του Κ.Ψ.Υ. 

Άρθρο 7 
Προϊστάμενοι 

1. Στο Κ.Ψ.Υ. προΐσταται: 

α) Στην Διεύθυνση, γιατρός Διευθυντή, που υπηρετεί σ’ αυτό και 
εκλέγεται από τους γιατρούς του Κ.Ψ.Υ., σύμφωνα με τις διατάξεις της 
παρ. 5 του άρθρου 18 του Ν. 1397/83 και ο οποίος ασκεί τα καθήκο¬ 
ντα του προϊστάμενου, παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Διευθυντή, καθήκοντα προϊστάμε¬ 
νου ασκεί ο ανώτερος σε βαθμό γιατρός απ’ αυτούς που υπηρετούν στο 
Κ.Ψ.Υ. και σε περίπτωση ομοιοβάθμων, ο αρχαιότερος στον κλάδο για¬ 
τρών Ε.Σ.Υ. 

β) Στο Γραφείο Κοινωνικής Φροντίδας, υπάλληλος της κατηγορίας 
ΤΕ του κλάδου ΤΕ Κοινωνικής Εργασίας ή του κλάδου ΤΕ Επισκε- 
πτών-τριών υγείας. 

γ) Στο Γραφείο Γραμματείας, υπάλληλος της κατηγορίας ΤΕ του 
κλάδου διοίκησης μονάδων υγείας και πρόνοιας ή του κλάδου ΔΕ διοι¬ 
κητικού - λογιστικού. 

2. Οι υπάλληλοι που προΐστανται στα Γραφεία Κοινωνικής Φροντί¬ 
δας και Γραμματείας, ορίζονται σύμφωνα με τις διατάξεις του άρθρου 9 
του Ν. 1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (ΦΕΚ 37/Α/86). 

Άρθρο 8 
Αρμοδιότητες 

Οι αρμοδιότητες του Διευθυντή του Κ.Ψ.Υ. καθώς και των Ιατρείων 
και Γραφείων του, ορίζονται ως οικολούθως: 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

1. Ο Διευθυντής ασκεί τα καθήκοντα του προϊστάμενου της Διεύθυν¬ 
σης και είναι υπεύθυνος για τον συντονισμό και λειτουργία των Ιατρείων 
και Γραφείων του Κ.Ψ.Τ. 

2. Αρμοδιότητες των Ιατρείων του Κ.Ψ.Τ. είναι η ευθύνη για την πα¬ 
ροχή υπηρεσιών ψυχικής υγείας, σύμφωνα με τις διατάξεις του άρθρου 
21 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι η ευθύνη 
για την οργάνωση παροχής υπηρεσιών κοινωνικής φροντίδας στον πλη¬ 
θυσμό καθώς και η εφαρμογή και η υλοποίηση αντίστοιχων προγραμ¬ 
μάτων στα πλαίσια του σκοπού του Κ.Ψ.Τ. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Ψ.Τ., την υπηρεσιακή κατάσταση του 
προσωπικού του, την τήρηση των αρχείων και βιβλίων κίνησης των ια¬ 
τρείων του Κ.Ψ.Τ., την τήρηση του Γενικού Πρωτόκολλου, την διακί¬ 
νηση της αλληλογραφίας καθώς και την χορήγηση πιστοποιητικών 
στους αρρώστους, όταν το ζητούν, μετά από υποβολή σχετικής αίτησης. 

β) Η φροντίδα για κάθε θέμα που έχει σχέση με την καθαριότητα των 
χώρων του Κ.Ψ.Τ., την εποπτεία των γενικών εργασιών και την φύ¬ 
λαξη και διανομή των εφοδίων και υλικών που χρειάζονται για την λει¬ 
τουργία του. 

5. Οι αρμοδιότητες του Κ.Ψ.Τ. ασκούνται σύμφωνα με όσα λεπτομε¬ 
ρώς ορίζονται με τον εσωτερικό κανονισμό λειτουργίας και μέχρι να εκ- 
δοθεί ο εσωτερικός κανονισμός λειτουργίας, σύμφωνα με τις αποφάσεις 
του Δ.Σ. του Νοσοκομείου που υπάγεται το Κ.Ψ.Τ. και τις γενικές κα¬ 
τευθύνσεις και υποδείξεις του Τπουργείου Υγείας, Πρόνοιας και Κοινω- 
ΡΚνικών Ασφαλίσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

ΟΙ ΥΠΟΥΡΓΟΙ 

ΠΡΟΕΔΡΙΑ! ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝ. ΠΕΠΟΝΗΣ ΔΗΜ. ΤΣΟΒΟΛΑΣ 

ΥΓΕΙΑΣ. ΠΡΟΝ. & ΚΟΙΝ. ΑΣΦΑΛΙΣΕΩΝ 

ΑΠΟΣ. ΚΑΚΛΑΜΑΝΗΣ 
-♦- 

Αριθ. Φ 60/6/1167 (4) 

Αύξηση του εφάπαξ βοηθήματος που χορηγεί ο κλάδος Αρωγής του Τα¬ 
μείου Ασφαλίσεως Ορθοδόξου Εφημεριακού Κλήρου Ελλάδος 

(ΤΑΚΕ). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝ. & ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 7 του Ν.Δ. 228/1973 «περί τροποποιή- 
σεως και συμπληρώσεως της περί του Ταμείου Ασφαλίσεως Ορθοδόξου 
Εφημεριακού Κλήρου Ελλάδος (ΤΑΚΕ) νομοθεσίας» (ΦΕΚ 284/ 
τ·Α'). 

2. Τις διατάξεις των άρθρων 23, 24, 26 και 27 του Ν. 1558/85 
(ΦΕΚ 137 τ.Α'). 

3. Τις διατάξεις του άρθρου 14 του Π.Δ/τος 105/88 (ΦΕΚ 46 
τ.Α·). 

4. Την 904/30.11.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 863 
τ.Β·). 

5. Τη γνώμη του Δ.Σ. του ΤΑΚΕ που διατυπώθηκε κατά την Α/ 
13.2.1989 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 46η/26.4.89 συνεδρίασή του της ΚΕ’ περιόδου, αποφα¬ 
σίζουμε: 

Το υπότηςπαρ. 2 του άρθρου 1 της Υ.Α60/3/οικ. 1924/13.5.76 
(ΦΕΚ 664 τ.Β’) όπως τροποποιήθηκε, αντικατεστάθη και ισχύει με τις 
Τ.Α 60/3/857/9.4.86 (ΦΕΚ 244 τ.Β'), Φ 60/1834/11.8.87 
(ΦΕΚ 487 τ.Β’) και Φ 60/5/2189/28.11.88 (ΦΕΚ 863 τ.Β’) προ- 
βλεπόμενο εφάπαξ βοήθημα του κλάδου Αρωγής ΤΑΚΕ, αυξάνεται 
κατά 15%. 


Η ισχύς της παρούσας αρχίζει από την ημερομηνία δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1989 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 

- ♦ - 

Αριθ. 7530 (5) 

Τροποποίηση - προσαρμογή του Οργανισμού Εσωτερικής Υπηρεσίας 
της Κοινότητας Σχηματαρίου Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου Ν.Π.Δ.Δ. και Ο.Τ.Α. και άλλες διατάξεις». 

2. Την 53560/59/6.8.86 Γεν. Δ/γή του Τπουργείου Εσωτερικών 
που αφορά ψήφιση Οργανισμών Εσωτερικής Υπηρεσίας Δήμων και 
Κοινοτήτων. 

3. Τις διατάξεις του άρθρου 12 του Ν. 1188/81 «περί κυρώσεως 
του Κώδικος περί καταστάσεως προσωπικού οργανισμών τοπικής αυ- 
τοδιοικήσεως». 

4. Την 114/88 απόφαση του Κοινοτικού Συμβουλίου περί τροποποί¬ 
ησης, προσαρμογής του Οργανισμού Εσωτερικής Υπηρεσίας της Κοινό¬ 
τητας Σχηματαρίου. 

5. Την 3/89 σύμφωνη γνωμοδότηση του άρθρου 14 του Ν. 
1586/86 Υπήρεσιακού Συμβουλίου Ν. Βοιωτίας, αποφασίζουμε: 

Εγκρίνουμε την 114/88 απόφαση του Κοινοτικού Συμβουλίου Σχη¬ 
ματαρίου με την οποία τροποποιείται-προσαρμόζεται ο Ο.Ε.Υ. της Κοι¬ 
νότητας Σχηματαρίου όπως παρακάτω. 

ΤΜΗΜΑ 

Α' ΚΑΤΗΓΟΡΙΑ ΔΕ 

1) ΚΛΑΔΟΣ ΔΕ 1 (ΔΙΟΙΚΗΤΙΚΟΥ) 

α) Δύο (2) θέσεις διοικητικών υπαλλήλων, με βαθμούς Γ-Α 

2) ΚΛΑΔΟΣ ΔΕ 15 (ΕΙΣΠΡΑΚΤΟΡΩΝ) 

α) Μία (1) θέση Εισπράκτορα εσόδων Ο.Τ.Α., με βαθμούς Γ-Α 

3) ΚΛΑΔΟΣ ΔΕ 29 (ΟΔΗΓΩΝ ΑΥΤΟΚΙΝΗΤΩΝ) 

α) Δύο (2) θέσεις οδηγών αυτοκινήτου, με βαθμούς Γ-Α 

4) ΚΛΑΔΟΣ ΔΕ 29 (ΤΕΧΝΙΤΩΝ) 

α) Δύο (2) θέσεις υδραυλικών, με βαθμούς Γ-Α 
Β’ ΚΑΤΗΓΟΡΙΑ ΤΕ 

α) Επτά (7) θέσεις εργατών, με βαθμούς Δ-Γ εκ των οποίων πέντε 
(5) ορίζονται καθαριστών - οδοκαθαριστών, μία (1) εργάτη βοηθού 
υδραυλικού, και μία (1) εργάτη βοηθού υδραυλικού - καταμετρητή. 
ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑ ΙΔ. ΔΙΚΑΙΟΥ 
α) Μία (1) θέση διοικητικού υπαλλήλου, προσωποπαγής, αορίστου 
χρόνου ΔΙΠΙΔ/Φ 42/24/11440/31.12.1986 άρθρο 25 Ν. 1735/ 
87), η οποία καινούμενη με οποιοδήποτε τρόπο καταργείται. 

β) Μία (1) θέση καθαρίστριας κοινοτικού καταστήματος, αορίστου 
χρόνου, μερικής απασχόλησης, η οποία θα εργάζεται δύο (2) ημέρες την 
εβδομάδα. 

Η παρούσα να δημοσιευθεί στην Εφημερίδα της Κυβερνήσεως. 

Λιβαδειά, 17 Μαΐου 1989 
Με εντολή Νομάρχη 
Ο Διευθυντής 

Σ. ΝΙΚΟΛΑΟΥ 

- ♦ - 

Αριθ. 2630 (6) 

Έγκριση απόφασης καθορισμού ναύλων τοπικών γραμμών Ν. Ζακύν¬ 
θου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις του άρθρου μόνου παρ. γ του Π.Δ. 338/83, «Μετα¬ 
βίβαση αρμοδιοτήτων Υπουργού Εμπορικής Ναυτιλίας στους Νομάρ- 
Χ'ί»· 

2. Την απόφαση αριθ. 1321.2/1/89/17.4.89 του Λιμεναρχείου 
Ζακύνθου «Καθορισμός ναύλων επιβατών τοπικών γραμμών Ζακύν¬ 
θου», αποφασίζουμε: 

Εγκρίνουμε όπως έχει την απόφαση του Λιμεναρχείου Ζακύνθου 
αριθ. 1321.1/1/89/17.4.89. 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ 

ΛΙΜΕΝ. ΖΑΚΥΝΘΟΥ ΑΡΙΘΜ. ΠΡΩΤ: 3121.2/1/89 

Καθορισμός ναύλων επιβατών τοπικών γραμμών ΖΑΚΥΝΘΟΥ. 

Έχοντας υπόψη: 

1. Τις διατάξεις του άρθρου 178 του Π.Δ. 187/73 περί ΚΔΝΔ. 

2. Το ΠΔ 338/83 (ΦΕΚ 119Α/8.9.83). 

3. Τη Διαταγή ΥΕΝ/ΔΘΣ Β ΩΠ: 141501/4-89, αποφασί¬ 
ζουμε: 

Καθορίζουμε το ναύλο επιβατών στην τοπική γραμμή Αγίου Νικολά- 
ου-Κυανού Σπηλαίου Ζακύνθου σε 144 δρχ. 

Η απόφαση αυτή ισχύει από δημοσιεύσεώς της σε ΦΕΚ. 

ΣΗΜΕΙΩΣΗ: Ο παραπάνω ναύλος ισχύει για απλή διαδρομή. 

Ζάκυνθος, 17 Απριλίου 1989 
Ο Λιμενάρχης 

Υποπ/ρχος ΑΣ ΙΩΑΝΝΗΣ ΓΕΩΡΓΑΚΟΣ 

Η απόφαση αυτή να δημοσιευθεί στην Εφημερίδα της Κυβερνήσεως. 

Ζάκυνθος, 8 Μαΐου 1989 
Ο Νομάρχης 

ΑΝΤΩΝΙΟΣ Γ. ΦΡΑΓΚΙΣΚΟΣ 
-♦- 

Αριθ. 15866 (7) 

Έγκριση Ειδικού Κανονισμού Λιμένα Θεσ/νίκης αριθ. 35. 

Ο ΝΟΜΑΡΧΗΣ ΘΕΣ/ΝΙΚΗΣ 

Σύμφωνά με 

1. Τις διατάξεις του άρθρου 156 του ΝΔ. 187/73 «περί κώδικος Δη¬ 
μοσίου Ναυτικού Δικαίου» (ΦΕΚ 261 Α/1973). 

2. Τις διατάξεις του ΠΔ 338/83 (ΦΕΚ 119 Α/83). 

3. Το σχέδιο του Ειδικού Κανονισμού του Λιμένα θεσ/νίκης που μας 
υποβλήθηκε με αναφορά της Λιμενικής Αρχής θεσ/νίκης και επειδή με 
τις ανωτέρω διατάξεις ρυθμίζονται θέματα που κανονίζουν την εύρυθμη 
λειτουργία του λιμένα, αποφασίζουμε: 

Άρθρο Μόνο 

α) Εγκρίνουμε τον παρακάτω Ειδικό Κανονισμό του λιμένα θεσ/ 
νίκης αριθ. 35. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣ/ΝΙΚΗΣ ΑΡΙΘ. 35. 

«Ρυμουλκικά δικαιώματα». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣ/ΝΙΚΗΣ 
Έχοντας υπόψη: 

α) Τις διατάξεις του διά του από 9 Ιουνίου 1948 ΒΔ κωδικοποιηθέ- 
ντος Νόμου 499/47 «περί πειθαρχικής εξουσίας των προϊσταμένων Λι¬ 
μενικών Αρχών» (ΦΕΚ 162 Α) συνδυαζόμενες με τα άρθρα 141 - 157 
του ΝΔ 187/73 με το οποίο κυρώθηκε ο κώδικας Δημοσίου Ναυτικού 
Δικαίου (ΦΕΚ 261 Α/73). 

β) Τις διατάξεις του ΝΔ 444/70 «περί αρμοδιοτήτων του ΑΣ και 
σχέσεων προς τας αρμοδιότητας των Σωμάτων Ασφαλείας (ΦΕΚ 39 
Α/70). 

γ) Τις διατάξεις του ΝΔ 338/83 (ΦΕΚ 119 Α/83). 

δ) Τις διατάξεις του άρθρου 188 παρ. 2 του ΝΔ 187/73 (ΦΕΚ 261 
Α/73) όπως αντικαταστάθηκε με το άρθρο 1 του ΝΔ 32/74 (ΦΕΚ 
248 Α/74). 

Άρθρο 1 
Όρια Ισχύος 

Ο παρών Ειδικός Κανονισμός Λιμένα Θεσ/νίκης ισχύει στη χερσαία 
και θαλάσσια ζώνη του, τους λιμένες, τους όρμους καθώς και τη θαλάσ¬ 
σια έκταση της περιοχής δικαιοδοσίας της Λιμενικής Αρχής και των 
υφισταμένων της Λιμενικών Τμημάτων, Λιμενικών Σταθμών και 
Υπαλλήλων Λιμένα, όπως αυτή καθορίζεται από τις κείμενες διατάξεις. 


Άρθρο 2 

Η χρησιμοποίηση ρυμουλκών για τα άνω των χιλίων (1.000) ΚΟΧ 
εμπορικά πλοία είναι υποχρεωτική κατά τον είσπλου ή έκπλου των (α) 
στον ή από τον Λιμένα Θεσ/νίκης, (β) στους ή από τους λιμένες των υφι¬ 
σταμένων της Λιμενικής Αρχής Θεσ/νίκης Λιμενικών Τμημάτων, Λι¬ 
μενικών Σταθμών και Υπαλλήλων Λιμένα, (γ) κατά την προσέγγιση ή 
απομάκρυνσή των σε ή από κάθε φύσης εγκαταστάσεις που ευρίσκονται 
στη χωρική αρμοδιότητα της Λιμενικής Αρχής Θεσ/νίκης. 

2. Απαγορεύεται η εκτέλεση ρυμούλκησης εντός της χωρικής αρμο¬ 
διότητας της Λιμενικής Αρχής θεσ/νίκης από ρυμουλκά τα οποία δεν 
είναι αναγνωρισμένα από την ΔΕΕΠ και εφοδιασμένα με τα νόμιμα έγ- 
ΡΚγραφα ή από ρυμουλκά ξένης σημαίας. 

Άρθρο 3 

Εξαιρέσεις στις ρυμουλκήσεις 
Από την υποχρεωτική ρυμούλκηση εξαιρούνται, 
α) Τα Ελληνικά ακτοπλοϊκά επιβατηγά και τα Ελληνικά ακτοπλοϊκά 
φορτηγά, για τα οποία η ρυμούλκηση είναι υποχρεωτική μόνο εφόσον οι 
καιρικές ή άλλες δυσμενείς συνθήκες το επιβάλλουν, κατά την κρίση της 
Λιμενικής Αρχής. 

β) Τα Ελληνικά Τουριστικά πλοία που εκτελούν προγραμματισμέ¬ 
νους τακτικούς τουριστικούς επί ένα τουλάχιστον τρίμηνο κατ’ έτος με¬ 
ταξύ Ελληνικών λιμένων και επεκτείνουν τους πλόες σε λιμένες του εξω¬ 
τερικού. 

Η ρυμούλκηση αυτών είναι υποχρεωτική μόνο εφόσον δυσμενείς και¬ 
ρικές συνθήκες ή άλλα περιστατικά το επιβάλλουν, κατά την κρίση της 
Λιμενικής Αρχής. 

γ) Τα υπό Ελληνική σημαία φορτηγά πλοία μέχρι 2.000 ΚΟΧ τύπου 
ΜΙΝΙ ΒΙΈΚ 0ΑΚΗΙΕΗ5, εφόσον είναι εφοδιασμένα με δύο μηχανές 
εσωτερικής καύσεως αυτοματοποιημένες, οι οποίες λειτουργούν αυτο- 
τελώς και ελέγχονται σύμφωνα με οδηγίες χειρισμού του σταθμού ελέγ¬ 
χου μηχανοστασίου της γέφυρας. 

δ) Ελληνικά Πολεμικά πλοία. 

Άρθρο 4 

Καθορισμός ρυμουλκών δικαιωμάτων 

1. Τα ρυμουλκικά δικαιώματα για κάθε είσπλου ή έκπλου στο λιμένα 
Θεσ/νίκης ορίζονται ως εξής: 

α) Από 1001 - 3500 ΚΟΧ δρ. 8791. 

β) Από 3501 - 10.000 ΚΟΧ δρχ. 15607. 

γ) Από 10.001 - 25.000 ΚΟΧ δρχ. 19514. 

δ) Από 25001 και άνω ΚΟΧ δρχ. 23422. 

2. Τα Ελληνικά Πολεμικά πλοία καταβάλλουν ρυμουλκικά δικαιώ¬ 
ματα ανάλογα με το εκτόπισμά τους ως εξής για κάθε χρησιμοποιού¬ 
μενο ρυμουλκό. 

α) Πολεμικά μέχρι 3.000 τόννων δρχ. 4170. 
β) Πολεμικά από 3001 - 7000 τόννων δρχ. 7055. 
γ) Πολεμικά από 7001 και άνω τόννων δρχ. 9619. 

3. Πολεμικά πλοία ξένων κρατών καταβάλλουν ρυμουλκικά δικαιώ¬ 
ματα φορτηγών πλοίων εξωτερικού ανάλογης χωρητικότητας. 

Άρθρο 5 

Μετακινήσεις πλοίων εντός του λιμένα 

1. α) Τα ρυμουλκικά δικαιώματα για μετακινήσεις πλοίων εντός του 
λιμένα θεσ/νίκης ορίζονται αυξημένα εκείνων του άρθρου 4 του παρό¬ 
ντος κατά 25%, εφόσον γίνεται χρήση κατά τη ρυμούλκηση της κινητή¬ 
ριας δύναμης του ρυμουλκούμενου. 

β) Εαν η ρυμούλκηση γίνεται χωρίς τη χρησιμοποίηση της μηχανής 
του ρυμουλκούμενου, τα ρυμουλκικά δικαιώματα αυξάνονται κατά 
50%. 

2, Στην ανωτέρω τιμή συμπεριλαμβάνονται τα ρυμουλκικά της απο¬ 
μάκρυνσης από το κρηπίδωμα ή της αναχώρησης από τον τόπο της αρ¬ 
χικής αγκυροβολιάς του ρυμουλκούμενου από το κρηπίδωμα ή της ανα¬ 
χώρησης από τον τόπο της αρχικής αγκυροβολιάς του ρυμουλκούμενου 
πλοίου προς τη νέα του θέση και η εκεί παραβολή ή πρυμνοδέτηση ή 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

πρόσδεσή του, ανεξάρτητα από την απόσταση, εφόσον αυτή γίνεται 
εντός του κυρίου λιμένα Θεσ/νίκης. 

, Άρθρο 6 

Κίνηση πλοίων σε εγκαταστάσεις Εταιρειών Πετρελαιοειδών. 

Τα ρυμουλκικά δικαιώματα για την προσέγγιση ή απομάκρυνση 
πλοίων στις ή από τις εγκαταστάσεις πετρελαιοειδών ορίζονται, 
α) Από 1001 - 3500 ΚΟΧ δρχ. 11.707. 
β) Από 3501 - 10.000 ΚΟΧ δρχ. 20.870. 
γ) Από 10001 - 18000 ΚΟΧ δρχ. 31.217. 
δ) Από 18001 - 35000 ΚΟΧ δρχ. 39.020. 
ε) Από 3501 και άνω ΚΟΧ δρχ. 46.824. 

Άρθρο 7 

Μετακίνηση πλοίων σε εγκαταστάσεις Εταιρειών Πετρελαιοειδών. 
Τα ρυμουλκικά δικαιώματα για μετακινήσεις πλοίων στις εγκατα¬ 
στάσεις πετρελαιοειδών, ορίζονται αυξημένα εκείνων του άρθρου 6 κατά 
τα αναφερόμενα στο άρθρο 5 ποσοστά κατά περίπτωση. 

Άρθρο 8 ( 

Καθυστέρηση από υπαιτιότητα του ρυμουλκούμενου πλοίου. 

1. Για απασχόληση ή δέσμευση του ρυμουλκού για οποιαδήποτε αι¬ 
τία η οποία οφείλεται σε υπαιτιότητα του ρυμουλκούμενου πλοίου, όπως 
π.χ. για την εξυπηρέτηση του πλοίου λόγω καθυστέρησης της αναχώ¬ 
ρησής του, βλάβης του βαρούλκου ή κάποιου άλλου μηχανήματος του ή 
εμπλοκής των αγκυρών του ή άλλης αιτίας, η αποζημίωση του ρυμουλ¬ 
κού για κάθε ώρα απασχόλησης ή δέσμευσης καθορίζεται σε δρχ. πέντε 
χιλιάδες διακόσιες δύο (5202). 

2. Αν κατά την απασχόληση αυτή ή δέσμευση, απαιτείται και συ¬ 
γκράτηση του πλοίου η ωριαία αποζημίωση καθορίζεται σε δρχ. έξι χι¬ 
λιάδες πεντακόσιες έξι (6.506). 

Η απασχόληση του ρυμουλκού κατά τα ανωτέρω για χρονικό διά¬ 
στημα μέχρι μισής ώρα δεν πληρώνεται, ενώ για χρόνο μεγαλύτερο της 
μισής ώρας και μικρότερο της μίας ώρας, καταβάλλεται αποζημίωση 
ολόκληρης ώρας. 

Άρθρο 9 

Δικαιώματα κατά επιφυλακές 

1. θεωρείται επιφυλακή ρυμουλκού, η μετά το τέλος της ρυμούλκη¬ 
σης και πρυμνοδέτησης ή πρόσδεσης, χρησιμοποίηση του ρυμουλκού 
για την εξασφάλιση του δεξαμενοπλοίου ή των εγκαταστάσεων πετρε¬ 
λαιοειδών. 

2. Τα ρυμουλκικά δικαιώματα για επιφυλακή στις εγκαταστάσεις 
εταιρειών πετρελαιοειδών καθορίζονται κατά ώρα όπως φαίνεται παρα¬ 
κάτω: 

α) Δραχμές χίλιες εννιακόσιες πενήντα (1950) για τα ρυμουλκά εν¬ 
δεικτικής ιπποδύναμης μέχρι 450 ΗΡ που εξυπηρετούν πλοία που εκτε- 
λούν πλόες εσωτερικού. 

β) Δραχμές δύο χιλιάδες εκατόν σαράντα δύο (2142) για τα ρυ¬ 
μουλκά ενδεικτικής ιπποδύναμης μεγαλύτερης των 450 ΗΡ, που εξυ¬ 
πηρετούν πλοία που εκτελούν πλόες εσωτερικού. 

γ) Δρχ. δύο χιλιάδες πεντακόσιες ενενήντα εννέα (2599) για ρυ¬ 
μουλκά ενδεικτικής ιπποδύναμης μέχρι 450 ΗΡ, που εξυπηρετούν 
πλοία που εκτελούν πλόες εξωτερικού. 

δ) Δραχμές τρεις χιλιάδες εννιακόσιες επτά (3907) για ρυμουλκά εν¬ 
δεικτικής ιπποδύναμης μεγαλύτερης των 450 ΗΡ, που εξυπηρετούν 
πλοία που εκτελούν πλόες εξωτερικού. 

3. Για τον επιμερισμό της ώρας απασχόλησης ισχύουν όσα αναφέρο- 
νται στο άρθρο 8 παρ. 3 του Κανονισμού αυτού. 

4. α) Τα ρυμουλκικά δικαιώματα για επιφυλακή των ρυμουλκών μει¬ 
ώνονται κατά 50% σε περίπτωση κατά την οποία η χώρα τελεί σε κατά¬ 
σταση επιστράτευσης και τα εξυπηρετούμενα πλοία ασχολούνται με κα¬ 
θαρά στρατιωτικές μεταφορές εφ’ όσον τα ρυμουλκά δικαιώματα βαρύ¬ 
νουν το Υπουργείο Εθνικής Άμυνας, ενώ σε όλες τις περιπτώσεις εθνι¬ 
κών μεταφορών τα ρυμουλκικά δικαιώματα μειώνονται κατά 10%. 

β) Επίσης κατά 10% μειώνονται πάντοτε προκειμένου περί πλοίων 
τα οποία κομίζουν εφόδια στις περιπτώσεις που τα ρυμουλκικά δικαιώ¬ 
ματα βαρύνουν. 

ι) Το Υπουργείο Εμπορίου. 

ιι) Την Αγροτική Τράπεζα της Ελλάδος από την ιδιότητα της ως 
εντολοδόχου του Ελληνικού Δημοσίου. 

5. Σε περίπτωση επιφυλακής ρυμουλκού σε δεξαμενόπλοιο ή στις 


εγκαταστάσεις εταιρειών πετρελαιοειδών, εφόσον το ρυμουλκό θα χρη¬ 
σιμοποιηθεί κατά το διάστημα των δέκα (10) εργασίμων ωρών της ημέ¬ 
ρας όπως αυτές καθορίζονται από το σχετικό άρθρο του παρόντος Κανο¬ 
νισμού, το τιμολόγιο των ρυμουλκικών δικαιωμάτων επιφυλακής προ¬ 
σαυξάνεται κατά 20% για τις ώρες αυτές επί της καθοριζομένης ανω¬ 
τέρω αμοιβής του ρυμουλκού για τις επιφυλακές. 

Η προσαύξηση ισχύει υπό την προϋπόθεση ότι η επιφυλακή έχει διαρ¬ 
κέσει λιγότερο από είκοσι τέσσερεις (24) ώρες. 

Άρθρο 10 

Προσαυξήσεις κατά τις μη εργάσιμες ώρες και ημέρες. 

1. Τα ρυμουλκικά δικαιώματα για κάθε απασχόληση ρυμουλκού 
κατά τις μη εργάσιμες ώρες προσαυξάνονται κατά 75%. 

2. Κατά το ίδιο ποσοστό προσαυξάνονται τα ρυμουλκικά δικαιώματα 
για απασχόληση τις εργάσιμες ώρες των Κυριακών και αργιών. 

3. Εργάσιμες ώρες του ρυμουλκού ορίζονται από 07.00 - 17.00 
ώρας για τη χειμερινή περίοδο (1η Οκτωβρίου έως 31 Μαρτίου) και 
από ώρες 07.00 - 18.00 για τη θερινή περίοδο (1η Απριλίου έως 30 
Σεπτεμβρίου). 

4. Για την εφαρμογή της παραγράφου 2, ημέρες αργίας θεωρούνται 
οι εξής: 

α) Η πρώτη του έτους. 

β) Η ημέρα των θεοφανείων. 

γ) Η 25η Μαρτίου. 

δ) Η Καθαρά Δευτέρα. 

ε) Η Μεγάλη Παρασκευή. 

στ) Η Δευτέρα του Πάσχα. 

ζ) Η εορτή του Αγίου Γεωργίου. 

η) Η πρώτη Μαΐου. 

θ) Η εορτή της Αναλήψεως. 

ι) Η 15η Αυγούστου. 

ια) Η 14η Σεπτεμβρίου. 

ιβ) Η 26η Οκτωβρίου. 

ιγ) Η 28η Οκτωβρίου. 

ιδ) Η εορτή του Αγίου Νικολάου. 

ιε) Η ημέρα των Χριστουγέννων. 

ιστ) Η Δευτέρα ημέρα των Χριστουγέννων. 

5. Κατά το ίδιο ποσοστό (75%) προσαυξάνονται τα ρυμουλκικά δι- 
ΡΚκαιώματα για απασχόληση του ρυμουλκού κατά την ημέρα του 
Σαββάτου. 

Άρθρο II 

Δώρα εορτών Πάσχα και Χριστουγέννων 

' 1. Τα καθοριζόμενα με τον παρόντα Κανονισμό βασικά τιμολόγια ρυ¬ 
μουλκικών δικαιωμάτων προσαυξάνονται κατά 20% για ρυμουλκική 
εργασία κάθε φύσεως ή εξυπηρέτηση για το από 21 Δεκεμβρίου κάθε 
έτους μέχρι τις 10 Ιανουάριου του επόμενου έτους διάστημα προς κά¬ 
λυψη του χορηγουμένου στα πληρώματα των ρυμουλκών δώρου εορτών 
Χριστουγέννων και Νέου έτους. 

2. Κατά το ίδιο ποσοστό προσαυξάνονται τα βασικά τιμολόγια, ρυ¬ 
μουλκικών δικαιωμάτων κατά το από την Κυριακή των Βαΐων μέχρι 
της Κυριακής του θωμά χρονικό διάστημα, προς κάλυψη του χορηγού¬ 
μενου στα πληρώματά των ρυμουλκών Δώρου Εορτών Πάσχα. 

3. Οι προσαυξήσεις αυτές θα ισχύουν εφόσον θα εξακολουθεί να ισχύει 
η υποχρέωση της καταβολής κατ’ αυτό τον τρόπο δώρων εορτών Χρι¬ 
στουγέννων και Πάσχα στα πληρώματα των ρυμουλκών. 

Άρθρο 12 

Επίλυση διαφορών επί του Κανονισμού 

Για κάθε διαφορά ή αμφισβήτηση που τυχόν προκύψει κατά την 
εφαρμογή του Κανονισμού αυτού, η λύση θα δίνεται από την αρμόδια 
Λιμενική Αρχή, της οποίας η απόφαση είναι υποχρεωτική. 

Άρθρο 13 

Περιπτώσεις δημόσιας τάξης κτλ. 

Οι ιδιοκτήτες, κυβερνήτες και τα πληρώματα των ρυμουλκών υπο- 
χρεούνται να συμμορφώνουν προς τις διαταγές της Λιμενικής Αρχής 

στις περιπτώσεις δημόσιας τάξης, δημόσιας υγείας και δημόσιας ασφά- 
ΡΚλειας, για τις οποίες αρμόδια να κρίνει είναι μόνο η Λιμενική Αρχή. 

ΡΥΜΟΥΛΚΑ ΕΠΙΦΥΛΑΚΗΣ 

Άρθρο 14 

Υποχρέωση επιφυλακής 

1. α) Πλοία που κομίζουν ή παραλαμβάνουν υγρά καύσιμα ή γενικά 
εύφλεκτα και επικίνδυνα φορτία στην περιοχή δικαιοδοσίας του Κεντρι¬ 
κού Λιμεναρχείου Θεσ/νίκης, υποχρεούνται κατά την διάρκεια της πα¬ 
ραμονής τους κοντά στις εγκαταστάσεις των εταιρειών πετρελαιοειδών, 
εταιρειών κοινής ωφέλειας, εργοστασίων κτλ. να διατηρούν κοντά στα 
πλοία σε επιφυλακή κατάλληλο ρυμουλκό, το οποίο θα είναι έτοιμο να 
απομακρύνει αυτά από τον ανωτέρω χώρο σε περίπτωση πυρκαϊάς ή 
άλλου ατυχήματος ή κάποιας άλλης σπουδαίας ανάγκης και επιπλέον 
υα παρέχει πυροσβεστική βοήθεια και κάθε άλλη συνδρομή. 

β) Απαγορεύεται η απομάκρυνση του ρυμουλκού επιφυλακής χωρίς 
άδεια της Λιμενικής Αρχής. 

2. Τα ανωτέρω ισχύουν σε περίπτωση κατά την οποία η φορτοεκφόρ¬ 
τωση ενεργείται σε άλλο σημείο της περιοχής δικαιοδοσίας του ΚΛΘεσ/ 
νίκης, όπου όμως υπάρχουν οι ίδιοι όπως και στην ανωτέρω περίπτωση 
κίνδυνοι. 

Άρθρο 15 ■ 

Υπεύθυνοι 

Υπεύθυνοι για την τήρηση του προηγουμένου άρθρου καθίστανται οι 
διαχειριστές ή διευθυντές των εγκαταστάσεων εταιρειών πετρελαιοει¬ 
δών, εταιρειών κοινής ωφέλειας, των εργοστασίων κτλ. για λογαριασμό 
και στην περιοχή των οποίων η φορτοεκφόρτωση των υγρών καυσίμων 
ή γενικά των ευφλέκτων και επικινδύνων φορτίων. 

Άρθρο 16 

Υποχρεώσεις Κυβερνητών Ρ/Κ επιφυλακής 

Οι κυβερνήτες των ρυμουλκών επιφυλακής υποχρεούνται: 

α. Να τηρούν το ρυμουλκό και το πλήρωμά του σε άμεση ετοιμότητα 
καθόλο το χρόνο της επιφυλακής, για αντιμετώπιση οιουδήποτε περι¬ 
στατικού που τυχόν θα εκδηλωθεί στο πλοίο που φορτοεκφορτώνει τις 
επικίνδυνες ύλες. 

β. Να διαθέτουν τα πυροσβεστικά μέσα του ρυμουλκού σε κατάσταση 
άμεσης ετοιμότητας χρησιμοποίησης, διαιρώντας κατάλληλα το πλή¬ 
ρωμα. 

γ. Να δηλώνουν ραδιοτηλεφωνικά στη Λιμενική Αρχή την έναρξη 
της επιφυλακής στο συγκεκριμένο πλοίο καθώς και την λήξη αυτής. 

δ. Να μην απομακρύνουν σε καμία περίπτωση το Ρ/Κ από την καθο- 
ρισθείσα θέση παραμονής προς εκτέλεση της επιφυλακής του. 

ε. Να βρίσκεται σε συνεχή ραδιοτηλεφωνική επικοινωνία με τον 
Πλοίαρχο του πλοίου που φορτοεκφορτώνει το επικίνδυνο φορτίο και να 
ενημερώνουν ανελλιπώς την Λιμενική ,Αρχή επί παντός περιστατικού 
που θα έθετε το πλοίο σε κατάσταση κινδύνου (π.χ. αιφνίδια μεταβολή 
καιρικών συνθηκών, αποκοπή σχοινιών πρόσδεσης ρυμουλκών). 

Άρθρο 17 

Εξοπλισμός και καταλληλότητα ρυμουλκών 

1. Τα ρυμουλκά που χρησιμοποιούνται για επιφυλακή πρέπει να φέ¬ 
ρουν κατ’ ελάχιστο όριο τα μέσα τα απαιτούμενα από την ΔΕΕΠ για έκ¬ 
δοση ΠΓΕ αλλά και επιπλέον όποια άλλα είδη τεχνικού εξοπλισμού που 
συμπληρωματικά ήθελαν απαιτηθεί κατά την κρίση της Λιμενικής Αρ¬ 
χής, προς εκπλήρωση του Ειδικού σκοπού για τον οποίο προορίζονται. 

2. Η καταλληλότητα των ρυμουλκών από άποψη ικανότητας έλξης · 
και απομάκρυνσης των πλοίων σε περίπτωση ανάγκης καθορίζεται από 
την ΔΕΕΠ. 

3. Σε περίπτωση ανεπάρκειας ενός ρυμουλκού από άποψη ισχύος έλ¬ 
ξης προς ρυμούλκηση ενός πλοίου, σύμφωνα με τους ορισμούς της 
ΔΕΕΠ, πρέπει υποχρεωτικά να χρησιμοποιηθούν περισσότερα του ενός 
ρυμουλκά, τα οποία να καλύπτουν την ισχύ έλξης που έχει καθορίσει η 
ΔΕΕΠ. 

Άρθρο 18 

Πυρασφάλεια προβλητών 

Εκείνοι που καθ’ οιονδήποτε τρόπο έχουν την εκμετάλλευση των προ¬ 


βλητών, τεχνητών νησίδων ή άλλων εγκαταστάσεων παραβολής των 
πλοίων προς φορτοεκφόρτωση των υγρών καυσίμων και γενικά ευφλέ¬ 
κτων υλών, υποχρεούνται να εξοπλίσουν αυτές με επαρκή μέσα αντιμε¬ 
τώπισης της πυρκαϊάς, καθώς και με σύστημα συνεννόησης για άμεση 
ειδοποίηση της Πυροσβεστικής Υπηρεσίας σε περίπτωση ατυχήμα¬ 
τος. 

2. Περί της κατοιλληλότητας του εξοπλισμού των προβλητών, τεχνη¬ 
τών ησίδων ή άλλων εγκαταστάσεων του προηγούμενου άρθρου πρέπει 
να γνωματεύσει αρμόδια η Πυροσβεστική Υπηρεσία. 

Άρθρο 19 

Κατάργηση διατάξεων 

Από την έναρξη ισχύος του παρόντος Κανονισμού καταργείται ο αριθ. 
25 Ειδικός Κανονισμός Λιμένα Θεσ/νίκης (ΦΕΚ 952 Β/19/26) «Ρυ- 
μουλκικά δικαιώματα». 

Άρθρο 20 

Έναρξη ισχύος - κυρώσεις 

Οι παραβάτες του παρόντος Ειδικού Κανονισμού, του οποίου η ισχύς 
αρχίζει από την δημοσίευσή του στην Εφημερίδα της Κυβέρνησης και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές ή αστικές ευθύνες κατά την ισχύουσα νομοθεσία, 
υπόκεινται και στις κυρώσεις του άρθρου 157 του ΝΔ 187/73 (ΦΕΚ 
261 Α/73), όπως τροποποιήθηκε με το Π.Δ 207/85 (ΦΕΚ 760 
Α/85). 

θεσ/νίκη, 18 Απριλίου 1989 

Ο Κεντρικός Λιμενάρχης 
Πλοίαρχος ΑΣ ΜΑΝΩΛΑΚΟΣ Α. 

β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσ/νίκη, 9 Μαΐου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 
-♦- 

Αριθ. Ε. 3668 (8) 

Έγκριση της προσαρμογής στις διατάξεις του Ν. 1586/86 του Οργανι¬ 
σμού Εσωτερικής Υπηρεσίας της Κοινότητας Πελεκάνου Ν. Κοζά¬ 
νης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12, του Ν. 1188, 1-4 του Ν. 
1586/86 και του Π.Δ. 37α/87. 

2. Τη σύμφωνη γνωμοδότηση αρ. 4/88 του Υπηρεσιακού Συμβου¬ 
λίου του άρθρου 14 παρ. 9 του Ν. 1586/86, αποφασίζουμε: 

(Άρθρο μόνο) 

Εγκρίνουμε την απόφαση αρ. 4/88 του Κ.Σ. Πελεκάνου η οποία 
αφορά προσαρμογή στις διατάξεις του Ν. 1586/86 του Οργανισμού 
Εσωτερικής Υπηρεσίας της Κοινότητας Πελεκάνου, ώστε η διάρθρωση 
και η διαβάθμιση των θέσεων του τακτικού προσωπικού της Κοινότη¬ 
τας να έχει ως εξής: 

Γ ραμματεία 
Κατηγορία ΔΕ 
Κλάδος ΔΕΙ Διοικητ. 

Μία (1) θέση με βαθμούς Γ-Α. 

Προϊστάμενος των Υπηρεσιών της Κοινότητας είναι ο Πρόεδρος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 3 Μαΐου 1989 

Με εντολή Νομάρχη 
Ο Προϊστάμενος 

ΓΕΩΡΓΙΟΣ ΔΟΥΔΑΛΗΣ 

Αριθ. 4338 (9) 

Έγκριση της προσαρμογής στις διατάξεις του Ν. 1586/86 του Οργανι¬ 
σμού Εσωτερικής Υπηρεσίας της Κοινότητας Άδρασσας Ν. Κοζά¬ 
νης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις των άρθρων 12, του Ν. 1188/81, 1-4 του Ν. 
ϊ586/86 και του Π.Δ. 37α/87. 

2. Τη σύμφωνη γνωμοδότηση αρ. 4/88 του Υπηρεσιακού Συμβου¬ 
λίου του άρθρου 14 παρ. 9 του Ν. 1586/86, αποφασίζουμε: 

(Άρθρο μόνο) 

Εγκρίνουμε την απόφαση αρ. 5/88 του Κ.Σ. Άδρασσας, η οποία 
αφορά προσαρμογή στις διατάξεις του Ν. 1586/86 του Οργανισμού 
Εσωτερικής Υπηρεσίας της Κοινότητας Άδρασσας, ώστε η διάρθρωση 
και η διαβάθμιση των θέσεων του τακτικού προσωπικού της Κοινότη¬ 
τας να έχει ως εξής: 

Γραμματεία 
Κατηγορία ΔΕ 
■Κλάδος ΔΕΙ Διοικητ. 

Μία (1) θέση με βαθμούς Γ-Α 
Κατηγορία ΥΕ 

Κλάδος ΥΕ1 κλητήρων θυρωρών γενικών καθηκόντων 
Μία (1) θέση με βαθμούς Δ - Γ 

Προϊστάμενος των Υπηρεσιών της Κοινότητας είναι ο Πρόεδρος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 3 ΜαΤου 1989 

Με εντολή Νομάρχη 
Ο Προϊστάμενος 
ΓΕΩΡΓΙΟΣ ΔΟΥΔΑΛΗΣ 

-♦- .... ' 

Αριθ. 9331 (10) 

Σύσταση Αναπτυξιακού Συνδέσμου στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

α. Την απόφαση των Υπουργών Εθνικής Οικονομίας, Εσωτερικών 
και Χωροταξίας, Περιβάλλοντος & Δημοσίων Έργων με αριθμό 125/ 
20.5.1984 που εκδόθηκε σύμφωνα με τις διατάξεις της παρ. 1 του άρ¬ 
θρου 23 του Ν. 

β. Τις διατάξεις των παρ. 2 και 3 του άρθρου 23 του Ν. 1416/84 
και της παρ. 3 του άρθρου 138 του Ν. 1065/80. 

γ. Την ανάγκη συγκρότησης Αναπτυξιακού Συνδέσμου στη Γεωγρα¬ 
φική Ενότητα που περιλαμβάνει τις Κοινότητες Βλαχογιάννι, Πραι- 
τώρι, Αμούρι, Συκέα, Παλαιόκαστρο, Βερδικούσια, Μεσοχώρι, Δομέ- 
νικο. Ευαγγελισμό, Μαγούλα, Μ. Ελευθεροχώρι για να επιτευχθεί η 
αποτελεσματικότερη συνεργασία των Κοινοτήτων αυτών, η συντονι¬ 
σμένη αξιοποίηση των τοπικών πόρων και η συγκρότηση της γεωγρα¬ 
φικής ενότητας αυτής ως Αναπτυξιακού Συνόλου. 

δ. Τις νόμιμα ληφθείσες αποφάσεις των κοινοτικών συμβουλίων με 
αριθμούς: Αμουρίου 7/89, Βερδικούσιας 99/88, Βλαχογιαννίου 65/ 
88, Δομένικου 11 /89, Ευαγγελισμού 9/89, Μαγούλας 3 και 6/89, 
Μεσοχωριού 6/89, Μ. Ελευθεροχωρίου 60/88, Παλαιοκάστρου 
6/89, Πραιτωρίου 12/89 και Συκέας 6/89 σύμφωνα με τις οποίες. 

1. Η περιοχή Ποταμιάς Ελασσόνας παρουσιάζει έντονα την υποανά- 
πτυξη αλλά είναι μια περιοχή με πάρα πολλές δυνατότητες Ανάπτυξης. 

2. Είναι δυνατή η βελτίωση της γεωγραφικής ενότητας Ποταμιάς 
του Ν. Λάρισας στον γεωργικό και κτηνοτροφικό τομέα με την διακοινο- 
τική συνεργασία που σαν στόχο έχει την επίλυση των προβλημάτων άρ¬ 
δευσης της περιοχής αλλά και σοβαρών προβλημάτων σε έργο υποδο¬ 
μής (ύδρευσης οδοποιίας, υπηρεσίες). 

3. Επίσης η ανάπτυξη στον τουριστικό τομέα κυρίως του παραδοσια¬ 
κού οικισμού Βερδικούσιας με τη λειτουργία ξενώνας για Αγροτοτουρι- 
σμό που θα καλύπτει την ευρύτερη περιοχή των Αντιχασίων. 

4. Είναι απαραίτητο επίσης η από κοινού προμήθεια μηχ/των για τη 
διάνοιξη των βασικών δρόμων που εξυπηρετούν όλες τις κοινότητες, η 
από κοινού εκτέλεση και συντήρηση των κοινών έργων τεχνικής υποδο¬ 
μής και κοινωνικού εξοπλισμού καθώς και η δημιουργία κοινής υπηρε¬ 
σίας για την εξυπηρέτηση και κάλυψη των σχετικών αναγκών όλων των 


κοινοτήτων. 

5. Είναι απαραίτητη η από κοινού προσπάθεια για την καθαριότητα 
όλων των Κοινοτήτων με την προμήθεια απορριμματοφόρου αυτοκινή¬ 
του που θα ανήκει στον Α.Σ. καθώς και τη δημιουργία ενιαίου χώρου 
διάθεσης. 

6. Είναι αναγκαίο επίσης η εκπόνηση ενός τοπικού αναπτυξιακού 
προγράμματος που θα καταγράψει μέσα από συμμετοχικές διαδικασίες 
την υπάρχουσα κατάσταση της περιοχής καθώς και τις προοπτικές που 
έχει μέσα από την εκτέλεση συγκεκριμένων έργων υποδομής που θα 
βοηθήσουν την ανάπτυξή της, αποφασίζουμε: 

1. Συνίσταται Αναπτυξιακός Σύνδεσμος στο Νομό Λάρισας με την 
επωνυμία Αναπτυξιακός Σύνδεσμος Ποταμιάς Ελασσόνας από τις Κοι¬ 
νότητες Αμούρι, Βερδικούσια, Βλαχογιάννι, Δομένικο, Ευαγγελισμός, 
Μαγούλα, Μεσοχώρι, Μ. Ελευθεροχώρι, Παλαιόκαστρο, Πραιτώρι και 
Συκέα. 

2. Σύμφωνα με τις διατάξεις του άρθρου 23 του Ν. 1416/84, τις 
διατάξεις των άρθρων 138 πλην της παρ. 4 έως 143 του Ν. 1065/80 
όπως τροποποιήθηκαν και συμπληρώθηκαν με τις διατάξεις των άρ¬ 
θρων 21 και 22 του Ν. 1416/84 σκοποί του Συνδέσμου είναι: 

α. Η υποβοήθηση των Κοινοτήτων του Συνδέσμου στην αξιολόγηση 
των αναγκαίων έργων τεχνικής υποδομής και κοινωνικού εξοπλισμού 
και στον προγραμματισμό και υλοποίησή τους 

β. Η μελέτη, κατασκευή, διαχείριση και συντήρηση των έργων τεχνι¬ 
κής υποδομής ή κοινωνικού εξοπλισμού που αναθέτουν οι κοινότητες 
στον Σύνδεσμο με χρηματοδότησή του από τα έσοδά τους ή από πιστώ¬ 
σεις του ΠΑΕ καθώς και διακοινοτικών έργων τεχνικής υποδομής ή 
κοιν. εξοπλισμού. 

γ. Η κατάρτιση προγραμμάτων για την αξιοποίηση των τοπικών 
πλουτοπαραγωγικών πόρων και την ανάπτυξη των τοπικών παραγω¬ 
γικών δυνάμεων. 

δ. Η προστασία του φυσικού περιβάλλοντος και η μέριμνα για τη δια¬ 
τήρηση και αξιοποίηση των πολιτιστικών παραδόσεων της περιοχής. 

ε. Η ενημέρωση - επιμόρφωση των κατοίκων της περιοχής με στόχο 
τη διεύρυνση της συμμετοχής τους στην ανάπτυξη του τόπου και 

στ. Γενικά η ανάληψη πρωτοβουλιών για την προώθηση της ολοκλη¬ 
ρωμένης τοπικής ανάπτυξης της περιοχής του Νομού Λάρισας. 

Ιδιαίτερα στους σκοπούς του Συνδέσμου περιλαμβάνονται: 

1. Η συλλογή, μεταφορά, διάθεση και επεξεργασία των απορριμμά¬ 
των της περιοχής. 

2. Η μελέτη - κατασκευή, διαχείριση και συντήρηση συστημάτων 
ύδρευσης και αποχέτευσης που αναθέτουν οι Κοινότητες στο Σύνδεσμο. 

3. Η μελέτη - κατασκευή, διαχείριση των έργων άρδευσης που αφο¬ 
ρούν τις Κοινότητες του Συνδέσμου. 

4. Η συντήρηση των Σχολικών κτιρίων και η μελέτη, κατασκευή, 
διαχείριση και συντήρηση Αθλητικών έργων και χώρων κοινωνικοπολι- 
τιστικών λειτουργιών Διακοινοτικής σημασίας. 

5. Η αντιπυρική προστασία και η εκπόνηση προγραμμάτων προστα¬ 
σίας αξιοποίησης του δασικού πλούτου και των τουριστικών πόρων της 
περιοχής. 

6. Η ανάληψη πρωτοβουλιών για την ίδρυση διακοινοτικών επιχει¬ 
ρήσεων και μικτών επιχειρήσεων των κοινοτήτων με τους Συν/σμούς 
της περιοχής. · 

7. Για την προώθηση των σκοπών του ο Σύνδεσμος δημιουργεί υπη¬ 
ρεσία με το απαραίτητο επιστημονικό, διοικητικό και τεχνικό προσω¬ 
πικό προμηθεύεται μηχανήματα και τεχνικό εξοπλισμό και γενικά απο¬ 
κτά το απαραίτητο ανθρώπινο δυναμικό και την αναγκαία υλικοτεχνική 
υποδομή. 

Επίσης συνεργάζεται για την προώθηση των σκοπών του με τους 
Συν/σμούς τους Συλλόγους και τους άλλους κοινωνικούς φορείς της 
Τ.Α. ή του Δημόσιου Τομέα που ενδιαφέρονται για την περιοχή μελέτης. 

8. Έδρα του Συνδέσμου είναι η Κοινότητα Βλαχογιαννίου. 

9. Η χρονική διάρκεια του Συνδέσμου είναι (50) χρόνια. 

10. Έσοδα του Συνδέσμου είναι: 

α) Ετήσια εισφορά της Κοινότητας - μέλους του Συνδέσμου που είναι 
ίση με το 10% της τακτικής οικονομικής ενίσχυσης. 

Β) Πρόσοδοι από την περιουσία του Συνδέσμου. 

γ) Πρόσοδοι από τους φόρους τέλη και δικαιώματα που υποβάλλο¬ 
νται υπέρ του Συνδέσμου. 

δ) Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του Δημοσίου Τομέα ή άλλα νομικά ή φυσικά πρόσωπα και ιδιαί¬ 
τερα επιχορήγηση από το Νομαρχιακό Ταμείο του Ν. Λάρισας βάσει 
του Ν. 1416/1984. 

ε) Επιχορηγήσεις από φορείς του Δημοσίου τομέα για την εκτέλεση 
έργων την κάλυψη δαπανών τους και την πληρωμή αποδοχών του προ¬ 
σωπικού τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 4 Μαΐου 1989 
Ο Νομάρχης 

ΔΗΜΗΤΡΗΣ ΚΟΥΚΟΤΛΑΚΗΣ 
-♦- · 

Αριθ. Ε.2804 (11) 

Τροποποίηση του Οργανισμού Εσωτερικής Υπηρεσίας του Δήμου Ξάν¬ 
θης. ; 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1) Τις διατάξεις: ια) των άρθρων 1,2,4 και 14 του Ν. 1586/86 
«Βαθμολογική διάρθρωση των θέσεων του Δημοσίου, των Ν.Π.Δ.Δ. και 
των Ο.Τ.Α και άλλες διατάξεις» β) του άρθρου 12 του Ν. 1188/1981 
«περί κυρώσεως του κώδικα περί καταστάσεως προσωπικού Οργανι¬ 
σμών Τοπικής Αυτοδιοικήσεως» και γ) του Π. Δ/τος 37α/87 «Μερική 
επέκταση των διατάξεων που ισχύουν για τους δημοσίους υπαλλήλους 


και τους υπαλλήλους των άλλων Ν.Π.Δ.Δ. και στους υπαλλήλους των 
Ο.Τ.Α. κ.λπ.». 1 

2) Την 160/1988 απόφαση του Δ.Σ. με την οποία τροποποιείται ο 
Ο.Ε.Υ. του Δήμου Ξάνθης. 

3) Τη σύμφωνη γνωμοδότηση του Υπηρεσιακού Συμβουλίου του 
θρου 14 του Ν. 1586/1986 που καταχωρήθηκε στο πρακτικό σ; 
δριάσεώς του αριθ. 1/1989, αποφασίζουμε: 

Εγκρίνουμε την 160/1988 απόφαση του Δημοτικού Συμβου' 
Ξάνθης με την οποία τροποποιείται ο Ο.Ε.Υ. του Δήμου με ,την %; 
σθήκη στο άρθρο 5 αυτού διάταξης ότι «ως Προϊστάμενος τού Τμή·. 
τος Τεχνικών υπηρεσιών του Δήμου μπορεί να αναλάβει υπάλληλοι 
βαθμό Α' κατηγορίας ΤΕ3 (Τεχνολόγος Πολιτικός Μηχανικός ή Π 
τικός Υπομηχανικός) ή υπάλληλος ΔΕ20 (κλάδου προσωρινών θέα 
- σχεδιαστής) και μέχρι πρόσληψης πολιτικού μηχανικού ή τοπογρά·- 
μηχανικού (ΠΕ3 ή ΠΕ6) αντίστοιχα. 

Κατά τα λοιπά ο Οργανισμός Εσωτερικής Υπηρεσίας του Δή[. 
ισχύει όπως έχει. 

Ξάνθη, 25 Απριλίου 1989 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. 8ι Ε.Π.Ε. 


ια) Για όλα τα Τεύχη 

Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








